اشارات المرام من عبارات الامام ابی حنیفہ النعمان

یہ کتاب اصول دین اور علمِ کلام پر مشتمل ایک علمی شاہکار ہے، جو امام اعظم ابو حنیفہ النعمان کے عقائد پر مبنی ہے اور امام ابو منصور ماتریدی کے طریقہ و انداز کی وضاحت کرتی ہے۔
مصنف اس کتاب کے قاضی کمال الدين أحمد البياضي ہیں، جو حنفی المذہب اور ماتریدی العقیدہ تھے۔ وہ 1097 ہجری میں وفات پا گئے۔ انھوں نے یہ کتاب امام ابو حنیفہ کے عقائد پر مختصر ایک متن (یعنی الأصول المنيفة) تحریر کر کے اس کی مکمل شرح کی۔
 مصادر و مراجع 
علامہ بیاضی نے امام ابو حنیفہ کی درج ذیل معروف رسائل سے اقتباسات لیے:

الفقه الأكبر – روایت: امام حماد بن ابو حنیفہ

الفقه الأبسط – روایت: ابو مطيع الحكم بن عبد الله البلخي

الوصية – روایت: امام ابو يوسف الأنصاري

الرسالة إلى عثمان البتي – روایت: امام ابو يوسف الأنصاري

العالم والمتعلم – روایت: ابو مقاتل حفص بن سلم السمرقندي
انھوں نے ان تمام رسائل سے مسائل اخذ کر کے نہایت حسن ترتیب سے مرتب کیا اور ان میں امام ابو حنیفہ کی اصل عبارات کو بغیر تصرف محفوظ رکھا۔
 ترتیب و تشریح کی خصوصیت 
چونکہ یہ رسائل امام ابو حنیفہ نے سوال و جواب کے انداز میں املا کروائے تھے، اس لیے ان کی ترتیب کسی خاص اصول کے تابع نہ تھی۔ علامہ بیاضی نے ان اقوال کو علمِ کلام کے ابواب کے مطابق مرتب کیا اور ہر مسئلہ کی مفصل وضاحت، عقلی و نقلی دلائل کے ساتھ کی۔

انھوں نے خود اس کے بارے میں فرمایا:
> «میں نے یہ مجموعہ امام ابو حنیفہ کی ان کتابوں سے اخذ کیا ہے جو انھوں نے اپنے تلامذہ کو املا کروائیں؛ اور ان کے راوی امام حماد، ابو یوسف، ابو مطيع اور ابو مقاتل ہیں۔»
 علما کی تصدیق اور اعتماد 
علامہ بیاضی نے اس شرح میں ان رسائل کے راویوں کا بھی ذکر کیا اور اس فن کے تیس سے زیادہ جلیل القدر علما کے نام بھی دیے جنھوں نے ان رسائل پر اعتماد کیا ہے۔ اگرچہ بعض معتزلہ نے ان کی نسبت امام ابو حنیفہ کی طرف قبول نہیں کی، تاہم علامہ بیاضی نے اسناد کے ساتھ ان کی صحت کو ثابت کیا، حتیٰ کہ امام ماتریدی کی سند بھی پیش کی، جو انھوں نے اہل سنت کے عقائد کی تشریح میں استعمال کی۔كتاب: إشارات المرام من عبارات الإمام، تأليف: كمال الدين أحمد البياضي، تحقيق: الشيخ يوسف عبد الرازق الشافعي، الناشر: زمزم ببلشرز، الطبعة الأولى: 2004م، ص: 8-9.

 علامہ محمد زاہد کوثری کا تبصرہ 
علامہ زاہد الکوثری اس کتاب کے بارے میں لکھتے ہیں:

> “علامہ بیاضی ان خوش نصیبوں میں سے تھے جنہیں اللہ نے وسیع علم، گہری بصیرت اور واضح بیان کی صلاحیت عطا کی۔ انھوں نے نادر کتب سے استفادہ کر کے اس کتاب میں وہ فوائد سمیٹے جو دیگر جگہوں پر نہیں ملتے۔”
انھوں نے مزید فرمایا:

بیاضی نے اشاعرہ و ماتریدیہ دونوں کے اقوال جمع کیے، تاکہ مسائلِ وفاق و اختلاف پر روشنی ڈالی جا سکے۔

امام ماتریدی نے کوئی نیا مسلک ایجاد نہیں کیا، بلکہ وہ امام ابو حنیفہ کے عقائد کی تفصیل بیان کرنے والے ہیں۔

اشاعرہ اور ماتریدیہ کے درمیان تقریباً پچاس مسائل میں اختلاف ہے، مگر یہ فروعات سے متعلق ہیں جن پر تبديع (بدعتی قرار دینا) روا نہیں۔
 مکہ مکرمہ میں تکمیل، عثمانی خلافت میں مناصب 

علامہ بیاضی نے اس کتاب کی شرح مکہ مکرمہ میں مکمل کی، اس وقت وہ وہاں قاضی کے منصب پر فائز تھے۔ بعد ازاں وہ ترقی کرتے ہوئے قاضی العسکر (یعنی ریاستِ عثمانیہ میں صدر قضاۃ) کے رتبے پر پہنچے۔
علم کلام میں علامہ بیاضی کا مقام اس قدر بلند ہے کہ بعد کے بڑے بڑے علما ان کی تحقیقات کے سامنے جھکتے ہیں۔ یہاں تک کہ محمد بن اسماعیل المقبلي جیسا سخت مزاج، شدید اختلاف رکھنے والا عالم بھی ان کا احترام کرتا ہے۔
بیاضی کی ایک اور معروف کتاب سوانح العلوم ہے، جو چھ علوم پر مشتمل ہے۔
 مقدمة المحقق (مترجم اقتباس) 

 حوالہ جات 

زمرہ:ماتریدی ادب
زمرہ:ویکی ڈیٹا والے صفحات
زمرہ:صفحات مع ویکی ڈیٹا حوالہ جات
زمرہ:تصویر کا متروک پیرامیٹر استعمال کرنے والے صفحات